ಕಲಾಸಿಪಾಳ್ಯ (ಚಲನಚಿತ್ರ)

***ಕಲಾಸಿಪಾಳ್ಯ*** ೨೦೦೪ರ ಕನ್ನಡ ಭಾಷೆಯ ಆಕ್ಷನ್ ಕ್ರೈಂ ಚಿತ್ರವಾಗಿದ್ದು, ಇದನ್ನು ಓಂ ಪ್ರಕಾಶ್ ರಾವ್ ನಿರ್ದೇಶಿಸಿದ್ದಾರೆ ಮತ್ತು ರಾಮು ಫಿಲ್ಮ್ಸ್ ಬ್ಯಾನರ್ ಅಡಿಯಲ್ಲಿ ರಾಮು ನಿರ್ಮಿಸಿದ್ದಾರೆ. ಈ ಚಿತ್ರದಲ್ಲಿ ದರ್ಶನ್ ಮತ್ತು ರಕ್ಷಿತಾ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಚಿತ್ರಕ್ಕೆ ವೆಂಕಟ್-ನಾರಾಯಣ್ ಮತ್ತು ಸಾಧು ಕೋಕಿಲ ಸಂಗೀತ ನೀಡಿದ್ದಾರೆ.  

ಓಂ ಪ್ರಕಾಶ್ ರಾವ್ ಅವರು ೭ ಚಿತ್ರಗಳ ದೃಶ್ಯಗಳನ್ನು ನಕಲು ಮಾಡಿರುವುದಾಗಿ ಹೇಳಿಕೊಂಡರು - ಮುಖ್ಯವಾಗಿ ತಮಿಳು ಚಿತ್ರ *ಧೂಲ್* ನಿಂದ ಅದರ ಹಾಸ್ಯ ಸನ್ನಿವೇಶಗಳು, ಹಿಂದಿ ಚಿತ್ರ *ವಾಸ್ತವ್* ಇಂದ ಕೆಲವು ದೃಶ್ಯಗಳು ಮತ್ತು ತಮಿಳಿನ *ಕಾಖ ಕಾಖ* ಚಿತ್ರದಿಂದ ಆರಂಭಿಕ ಸನ್ನಿವೇಶ ಪ್ರೇರಿತವಾಗಿವೆ.  

## ಕಥಾವಸ್ತು 
ಕೆಂಚ ಕಲಾಸಿಪಾಳ್ಯದ ಸ್ಥಳೀಯ ನಿವಾಸಿಯಾಗಿದ್ದು, ಕ್ರಿಕೆಟ್ ಆಡುತ್ತಾ, ಜಗಳವಾಡುತ್ತಾ ಸಮಯ ಕಳೆಯುತ್ತಾನೆ ಮತ್ತು ಅವನಿಗೆ ಗಿಲ್ಲಿ, ಪ್ರಕಾಶ್ ಮತ್ತು ರಾಜು ಎಂಬ ಸ್ನೇಹಿತರಿದ್ದಾರೆ. ಕೆಂಚ ತನ್ನ ತಂದೆ ಸೀತಾರಾಮ್, ತಾಯಿ ಜಾನಕಿ ಮತ್ತು ಸಹೋದರಿ ಅನಿತಾ ಜೊತೆ ವಾಸಿಸುತ್ತಿದ್ದಾನೆ. ಸೀತಾರಾಮ್ ಕೆಂಚನನ್ನು ಎಸ್‌ಎಸ್‌ಎಲ್‌ಸಿ ಪರೀಕ್ಷೆ ಪೂರ್ಣಗೊಳಿಸದ ಮತ್ತು ಜೀವನದಲ್ಲಿ ಗುರಿ ಇಲ್ಲದಿದ್ದಕ್ಕಾಗಿ ಕೆಂಚನನ್ನು ಕೆಣಕುತ್ತಾರೆ. ಕೆಂಚ ತನ್ನ ನೆರೆಮನೆಯ ಹುಡುಗಿ ಪ್ರಿಯಾಳನ್ನು ಭೇಟಿಯಾಗುತ್ತಾನೆ, ಅವಳು ಅವನನ್ನು ಪ್ರೀತಿಸುತ್ತಾಳೆ.

ಇದೇ ವೇಳೆ, ಕಲಾಸಿಪಾಳ್ಯವನ್ನು ದರೋಡೆಕೋರರಾದ ಕೋಟಾ ಪ್ರಭಾಕರ್, ಮುನ್ನಾ ಭಾಯಿ ಮತ್ತು ಅವರ ಸಹೋದರ ಜಲೀಲ್ ಆಳುತ್ತಾರೆ. ಮುನ್ನಾ ಭಾಯಿ ಮತ್ತು ಜಲೀಲ್ ತಮ್ಮ ಆಪ್ತ ಶಾಸಕ ಕೃಷ್ಣಪ್ಪ ಅವರನ್ನು ಬೆಂಬಲಿಸಲು ತಮ್ಮ ಸಿಂಡಿಕೇಟ್ ಜಾಲವನ್ನು ಬಳಸುತ್ತಾರೆ. ಅನಿತಾ ಮೇಲೆ ಆಸಿಡ್ ಸುರಿಯುವುದಾಗಿ ಬೆದರಿಕೆ ಹಾಕಿದಾಗ ಕೆಂಚ ಕೋಟ ಪ್ರಭಾಕರ್ ಮತ್ತು ಅವನ ಸಹಾಯಕನನ್ನು ಥಳಿಸುತ್ತಾನೆ. ಚುನಾವಣಾ ದಿನದಂದು, ಕೃಷ್ಣಪ್ಪನಿಗೆ ಮತ ಹಾಕುವಂತೆ ಎಲ್ಲರನ್ನೂ ಬೆದರಿಸಿದಾಗ ಮತ್ತು ಪ್ರಿಯಾಳಿಗೂ ಕಿರುಕುಳ ನೀಡಿದಾಗ ಕೆಂಚ ಜಲೀಲ್‌ನನ್ನು ಥಳಿಸುತ್ತಾನೆ. ಮುನ್ನಾ ಭಾಯಿ ಇದನ್ನು ತಿಳಿದು ಕೆಂಚನ ಮನೆಯಲ್ಲಿ ಗದ್ದಲ ಸೃಷ್ಟಿಸಿ, ಕೆಂಚನು ದೂರನ್ನು ಹಿಂಪಡೆಯುವಂತೆ ಮಾಡುತ್ತಾನೆ. ಕೆಂಚ ತನ್ನ ಸ್ನೇಹಿತರೊಂದಿಗೆ "ಉಪಾಹಾರ ಗೃಹ" ವ್ಯವಹಾರವನ್ನು ಆರಂಭಿಸಲು ನಿರ್ಧರಿಸುತ್ತಾನೆ.

ಜಲೀಲ್ ಮತ್ತು ಅವನ ಜನರು ತಮ್ಮ ಅಂಗಡಿಗೆ ಭೇಟಿ ನೀಡಲು ಪ್ರಾರಂಭಿಸುವವರೆಗೂ ಇವರ ವ್ಯವಹಾರವು ಚೆನ್ನಾಗಿ ನಡೆಯುತ್ತಿರುತ್ತದೆ. ಜಲೀಲ್ ಮತ್ತು ಅವನ ಕುಡುಕ ಸಹಚರರು ನಿರಂತರವಾಗಿ ಅಂಗಡಿಗೆ ಭೇಟಿ ನೀಡಿ ಗಿಲ್ಲಿಯನ್ನು ನಿಂದಿಸುತ್ತಾರೆ. ಕೆಂಚ ಅವನಿಗೆ ಅವರೊಂದಿಗೆ ಯಾವುದೇ ವಾದದಲ್ಲಿ ಭಾಗಿಯಾಗಬೇಡಿ ಎಂದು ಹೇಳುತ್ತಾನೆ. ಒಂದು ರಾತ್ರಿ, ಜಲೀಲ್ ಗಿಲ್ಲಿಯನ್ನು ತೀವ್ರವಾಗಿ ಹೊಡೆಯುತ್ತಾನೆ, ಅಲ್ಲಿ ಕೆಂಚ ಆಕಸ್ಮಿಕವಾಗಿ ಜಲೀಲ್‌ನನ್ನು ಕೊಂದು ತನ್ನ ಸ್ನೇಹಿತರೊಂದಿಗೆ ತಲೆಮರೆಸಿಕೊಳ್ಳುತ್ತಾನೆ. ಕೋಪಗೊಂಡ ಮುನ್ನಾ ಭಾಯಿ ಕೆಂಚನ ಮನೆಗೆ ನುಗ್ಗಿ ಸೀತಾರಾಮ್, ಜಾನಕಿ ಮತ್ತು ಅನಿತಾಳನ್ನು ಕೊಲ್ಲುತ್ತಾನೆ. ಕೋಪಗೊಂಡ ಕೆಂಚ ಮುನ್ನಾ ಭಾಯಿಯ ಮದ್ಯ ಕಾರ್ಖಾನೆಗೆ ಹೋಗುತ್ತಾನೆ, ಅಲ್ಲಿ ಜಗಳ ನಡೆಯುತ್ತದೆ. ಅಲ್ಲಿ ಮುನ್ನಾ ಭಾಯಿ ಮತ್ತು ಎಸ್‌ಐ ಕರುಣಾಕರ್ ಕೆಂಚನನ್ನು ಇರಿದು, ಕೆರೆಗೆ ಎಸೆಯುತ್ತಾರೆ.

ಗಿಲ್ಲಿ, ಪ್ರಕಾಶ್, ರಾಜು ಮತ್ತು ಪ್ರಿಯಾ ಕೆಂಚನನ್ನು ಕಂಡು *ಆರ್ಯ ವೈದ್ಯ ಶಾಲಾ*ದಲ್ಲಿ ಚಿಕಿತ್ಸೆ ಕೊಡಿಸುತ್ತಾರೆ. ಕೆಂಚ ಬದುಕುಳಿದು ಮುನ್ನಾ ಭಾಯಿಯ ಭಯವನ್ನು ಹೋಗಲಾಡಿಸಲು ಯೋಜಿಸುತ್ತಾನೆ. ಅಲ್ಲಿ ಅವನು ತನ್ನ ಸ್ನೇಹಿತರೊಂದಿಗೆ ಸೇರಿ ಕರುಣಾಕರ್ ಮತ್ತು ಕೃಷ್ಣಪ್ಪನನ್ನು ಕೊಲ್ಲುತ್ತಾನೆ. ಅವರ ಸಾವಿಗೆ ಪೊಲೀಸ್ ಆಯುಕ್ತರು ಸಾಕ್ಷಿಯಾಗಿರುತ್ತಾರೆ. ಕೆಂಚ ಮುನ್ನಾ ಭಾಯಿಯನ್ನು ಬೆನ್ನಟ್ಟಿ ಕ್ರೂರವಾಗಿ ಕೊಲ್ಲುತ್ತಾನೆ, ಹೀಗೆ ಅವನ ಭಯವನ್ನು ಕೊನೆಗೊಳಿಸಿ ಅವನ ಕುಟುಂಬದ ಸಾವಿಗೆ ಸೇಡು ತೀರಿಸಿಕೊಳ್ಳುತ್ತಾನೆ. ಕೆಂಚನು ಪೊಲೀಸ್ ಆಯುಕ್ತರಿಗೆ ಶರಣಾಗುತ್ತಾನೆ, ಆದರೆ ಅವನು ದರೋಡೆಕೋರರನ್ನು ಮಾತ್ರ ಕೊಂದಿದ್ದರಿಂದ ಬಂಧಿಸಲಾಗಿಲ್ಲ. ಪರಿಣಾಮವಾಗಿ, ಕೆಂಚ ಮತ್ತು ಅವನ ಸ್ನೇಹಿತರು ದರೋಡೆಕೋರರನ್ನು ಶಿಕ್ಷಿಸಲು ಒಂದು ವಿಜಿಲೆನ್ಸ್ ಗುಂಪನ್ನು ರಚಿಸುತ್ತಾರೆ.

## ಪಾತ್ರವರ್ಗ 
* ದರ್ಶನ್ ತೂಗುದೀಪ್
* ರಕ್ಷಿತಾ
* ಅನಂತವೇಲು
* ಮೋಹನ್ ರಾಜ್
* ಸುಧಾಕರ್ ನಾಯ್ಡು
* ರಾಜಶೇಖರ್
* ಅವಿನಾಶ್ ಯಳಂದೂರು
* ಚಿತ್ರಾ ಶೆಣೈ
* ಅನಿತಾ
* ರಾಜು ಅನಂತಸ್ವಾಮಿ
* ಸಾಧು ಕೋಕಿಲ
* ಬುಲೆಟ್ ಪ್ರಕಾಶ್
* ರಮೇಶ್ ಭಟ್
* ಕೋಟೆ ಪ್ರಭಾಕರ್
* ಎಂ. ಎನ್. ಲಕ್ಷ್ಮೀದೇವಿ
* ತಾರಕೇಶ್ ಪಟೇಲ್
* ಶ್ರೀನಿವಾಸ್ ಮೂರ್ತಿ
* ಶ್ರೀನಿವಾಸ್ ಪ್ರಭು

## ಧ್ವನಿಮುದ್ರಿಕೆ 
ಚಿತ್ರದ ಸಂಗೀತವನ್ನು ವೆಂಕಟ್-ನಾರಾಯಣ್ ಮತ್ತು ಸಾಧು ಕೋಕಿಲ ಸಂಯೋಜಿಸಿದ್ದಾರೆ ಮತ್ತು ಸಂಗೀತ ಸಂಯೋಜಿಸಿದ್ದಾರೆ. "ಸುಂಟರಗಾಳಿ" ಹಾಡನ್ನು *ತಿರುಡಾ ತಿರುಡಿ* ಚಿತ್ರದ "ಮನ್ಮಥ ರಸ" ಎಂಬ ತಮಿಳು ಗೀತೆಯಿಂದ ಮರುಸೃಷ್ಟಿಸಲಾಗಿದೆ. 

## ಬಿಡುಗಡೆ 
*ಕಲಾಸಿಪಾಳ್ಯ* ೧೫ ಅಕ್ಟೋಬರ್ ೨೦೦೪ರಂದು ಬಿಡುಗಡೆಯಾಯಿತು ಮತ್ತು ಗಲ್ಲಾಪೆಟ್ಟಿಗೆಯಲ್ಲಿ ವಾಣಿಜ್ಯಿಕವಾಗಿ ಯಶಸ್ವಿಯಾಯಿತು. ೨೦೦೮ರಲ್ಲಿ, ಇದನ್ನು ಹಿಂದಿಯಲ್ಲಿ *ಕಲಾಸಿ ಪಾಳ್ಯ ಜಂಕ್ಷನ್* ಎಂಬ ಹೆಸರಿನಲ್ಲಿ ದಬ್ ಮಾಡಲಾಯಿತು.

## ವಿಮರ್ಶಾತ್ಮಕ ಪ್ರತಿಕ್ರಿಯೆ 
*ಇಂಡಿಯಾಗ್ಲಿಟ್ಜ್* ನವರು ಹೀಗೆ ಬರೆದಿದ್ದಾರೆ: "ನಿರ್ದೇಶಕ ಓಂ ಪ್ರಕಾಶ್ ರಾವ್ ಅವರು ಕಮರ್ಶಿಯಲ್ ಚಿತ್ರ ಮಾಡುವ ಸೂತ್ರವನ್ನು ಹೊಂದಿದ್ದಾರೆ. ಕಥೆ ಮತ್ತು ಚಿತ್ರಕಥೆಯ ಮೇಲೆ ಕಷ್ಟಪಟ್ಟು ಕೆಲಸ ಮಾಡುವ ಬದಲು, ಅವರು ಬೇರೆ ಬೇರೆ ಚಿತ್ರಗಳಿಂದ ಕೆಲವು ಸನ್ನಿವೇಶಗಳನ್ನು ಎತ್ತುತ್ತಾರೆ, ಸಡಿಲವಾದ ಚಿತ್ರಕಥೆ ಮತ್ತು ತೆಳುವಾದ ಕಥೆಯೊಂದಿಗೆ ಹಾಟ್‌ಸ್ಪಾಚ್ ಮಾಡುತ್ತಾರೆ. *ಕಲಾಸಿಪಾಳ್ಯ* ಅಂತಹ ಒಂದು ಚಿತ್ರ."  *ಸಿಫಿ*ನವರು ಹೀಗೆ ಬರೆದಿದ್ದಾರೆ: "ದರ್ಶನ್ ಅಭಿನಯದ ಬಗ್ಗೆ ಬರೆಯಲು ಹೆಚ್ಚೇನೂ ಇಲ್ಲ ಏಕೆಂದರೆ ಅವರು ಇಲ್ಲಿಯವರೆಗೆ ಮಾಡಿದ್ದನ್ನೇ ಪುನರಾವರ್ತಿಸಿದ್ದಾರೆ. ರಕ್ಷಿತಾ ಒಂದು ಸಪ್ಪೆಯಾದ ಪಾತ್ರದಲ್ಲಿ ವ್ಯರ್ಥವಾಗಿದ್ದಾರೆ ಆದರೆ ಉಳಿದ ಪಾತ್ರವರ್ಗವು ಸರಿಯಾಗಿದೆ. ಹಾಡುಗಳು ತುಂಬಾ ಸಾಧಾರಣವಾಗಿವೆ ಮತ್ತು ಒಟ್ಟಾರೆಯಾಗಿ ಚಿತ್ರ ನಿರಾಶಾದಾಯಕವಾಗಿದೆ".  *ಡೆಕ್ಕನ್ ಹೆರಾಲ್ಡ್* ನ ಎಸ್.ಎನ್. ದೀಪಕ್ "ಕಥೆ ಹೊಸದಲ್ಲ. ಆದಾಗ್ಯೂ, ನಿರ್ದೇಶಕರು ಕ್ರಿಕೆಟ್ ಪಂದ್ಯ ಮತ್ತು ಭಾವನಾತ್ಮಕ ಕೌಟುಂಬಿಕ ದೃಶ್ಯಗಳಂತಹ ಕೆಲವು ನಿಜ ಜೀವನದ ಸನ್ನಿವೇಶಗಳನ್ನು ಚಿತ್ರಿಸಲು ಪ್ರಯತ್ನಿಸಿದ್ದಾರೆ. ಚಿತ್ರದಲ್ಲಿ ಕೆಲವು ಹಿಂಸೆ ಮತ್ತು ಕೊಲೆಯ ದೃಶ್ಯಗಳಿವೆ" ಎಂದು ಬರೆದಿದ್ದಾರೆ. 

## ಬಾಕ್ಸ್ ಆಫೀಸ್ 
ಚಿತ್ರವು ಸುಮಾರು ರೂ. ೧೮-೨೨ ಕೋಟಿ ಗಳಿಸಿದೆ ಎಂದು ನಿರ್ಮಾಪಕರು ತಿಳಿಸಿರುವುದಾಗಿ ನಿರ್ದೇಶಕರು ಹೇಳಿಕೊಂಡಿದ್ದಾರೆ. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ವರ್ಷ-೨೦೦೪ ಕನ್ನಡಚಿತ್ರಗಳು
ವರ್ಗ:ಅಪರಾಧ
ವರ್ಗ:ಅಪರಾಧ ಕಥೆಯ ಚಲನಚಿತ್ರಗಳು
ವರ್ಗ:೨೦೦೪
ವರ್ಗ:ಹಿಂಸಾಚಾರ